# Rettigheter vs. ønsker

*Denne aktiviteten er hente fra Kirkens verdensråds og Unicefs «Principles for Child-friendly Churches».*

1. Skriv følgende ord eller «overskrifter» på tre ark og heng dem på veggen med litt luft mellom.

Rettigheter alt. «Rett»

Behov alt. «Trenger»

Drømmer

1. Skriv følgende ord og «begreper» på mindre ark, ett ord på hvert ark

Rent vann Familiegjenforening Medisiner

En tatovering Designklær Bøker

Frisk luft Utdannelse Mat

Tak over hodet Sportsutstyr TV

Bli medlem av et lag Familie Briller

Høre på musikk Kjærlighet Bibliotekkort

1. Del deltakerne i tre mindre grupper og gi hver mindre gruppe like mange ord/begreper. Be hver gruppe om å plassere sine ord/begreper under overskriften de synes passer best (rettigheter, behov, drømmer). Forklar at det ikke finnes noe galt eller riktig svar.
2. Gi deltakerne en mulighet til å begrunne valgene sine, og spør deltakere fra andre grupper om de er enige eller uenige.
3. Fortell deltakerne at dere skal komme tilbake til øvelsen litt senere. La informasjonen henge på veggen i løpet av neste aktivitet.

**Anbefalt aktivitet: Gruppediskusjon**

Snakk med deltakerne om deres rettigheter og hvordan de oppfatter barnekonvensjonen. (Bemerk: Diskusjonen vil variere etter hvor godt gruppen forstår konvensjonen.) Velg de spørsmålene som passer for din gruppe. Mulige spørsmål kan være:

* Var noen overrasket over det som sto i FNs barnekonvensjon?
* Har dere lært noe nytt om barnekonvensjonen og deres rettigheter som barn?
* Hvilke rettigheter tror dere blir minst forstått og overholdt?
* Hvilke rettigheter er dere spesielt opptatt av?

**Anbefalt aktivitet: Rettigheter vs. ønsker en gang til**

Denne aktiviteten er en fortsettelse av den første foreslåtte aktiviteten, «rettigheter vs. ønsker».

1. Be hver gruppe om å ta en ny titt på hvor de plasserte ordene/begrepene.
2. Ønsker de å gjøre noen endringer?
3. Hva slags ny informasjon har de fått som gjør at de har ombestemt seg?
4. Be gruppene om å forklare sitt nye perspektiv.
5. Som avslutning på øvelsen kan du følge disse retningslinjene:

* Be deltakerne om å gå gjennom teksten barnekonvensjon om barns rettigheter.
* Hvilke ord/begreper er tydelig definert som rettigheter i konvensjonen?

Hvis debatten i gruppen ligger på et høyt nivå, kan du utforske følgende ideer:

* Når det gjelder ting som ikke er nøyaktig presisert i barnekonvensjonen (f.eks. tilgang til bøker), er det likevel mulig å kjempe for barns rettigheter ved å be om at myndighetene gir barn bøker for at de skal kunne få realisert sin rett til utdanning.
* Ulike «behov» vil bli trukket frem avhengig av den kulturelle konteksten eller ulike lands konkrete behov.